"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade!
Nagu tavaliselt, toob saate teieni misjoniühendus One Way Mission.
Tere tulemast!
Täna jätkab Tapani Suonto õpetust teemal "Jumala ligiolu".
Enne seda külastame Venemaad.
Irmeli ja Miikka Kojonen tegid dokumentaalfilmi
meie tööst Venemaal.
Ta on vaeslaste isa ja lesknaiste asjaajaja.
Jumal oma pühas elamus.
Jumal paneb üksildased elama majadesse
ja viib välja vangid jõukale elujärjele. - Laul 68:6-7
Süda Karjalas - One Way Missioni töö Venemaal
Venemaa töö tuli minu ellu juba noores eas.
Tulin 19-aastaselt usule Misjoninoorte kaudu.
Nende tegevus oli tollal misjonimeelne
ja paljusid julgustati küsima:
mis on Jumala koht maailmas sinu jaoks?
Kogesin siis palvetades, et Jumal pani mu südamesse Venemaa,
vene lapsed ja Venemaa juudid.
Kui 1990. aastate algul One Way tööga ühinesin,
tegi ka One Way Venemaale tihti misjonireise.
1990. aastate teisel poolel hakkasin ise tiime Peterburi viima.
Peterburi etapi järel hakkas Jumal peagi rääkima perifeeriaküladest
ning Karjala maakitsuse puutumata piirkondadest.
Seal on palju külasid ja asulaid, kus pole mingit kogudust,
ei õigeusu kirikut ega koduosadusi.
Neid on Karjala piirkonnas sadu, ilma igasuguse vaimse tegevuseta.
Need külad oleme evangeeliumiga sihikule võtnud.
Meie tegevus on kahesuunaline - viime nii humanitaarabi
kui sellega koos ka evangeeliumi.
Tahame jõuda neis piirkondades kõige vaesemateni.
Karjala maakitsusele saadeti sõja järel inimesi Ukrainast
ja Valgevenest ning Uraali tagant Siberist, Kasahstanist.
Paljudel neist on juurtetuse tunne - sugulased on mujal.
Nad toodi kolhoosidesse tööle ja moodustati kunstlikke asulaid.
Pärast NSVL ja kolhooside kokkuvarisemist,
valitseb nende seas suur töötus.
Inimlik olukord Karjalas on üsna vilets.
Lisaks töötusele, alkoholismile, juurtetusele
on palju perevägivalda ja sellises olukorras kannatavad
kõige nõrgemad - lapsed ja vanurid.
Ka majanduslik olukord on halb. Töötus on suur ja pensionid madalad -
kuskil 100 - 150 EUR kandis.
Paljudel lastel, keda kohanud oleme, on ema või isa või vanavanemad
surnud alkoholismi, sellega kaasnevatesse haigustesse
või vägivalla tõttu.
Koivisto lastekodu on Vene riigi rahastatud asutus,
mitte One Way Missioni lastekodu.
Selle lastekodu sponsorvanemad on sõprussponsorid,
neil pole rahalist tuge lastele.
Sõprussponsor lubab palvetada oma lapse eest
ning peab teda jõuludel ja sünnipäeval kingiga meeles.
Kogu lastega tehtav töö on pikaperspektiiviline.
Külvame nende südameisse väikseid seemneid,
osutame armastust ja hoolt, huvitume nende asjust.
Tulemusi võib näha alles aastate pärast.
Paljud neist on öelnud, et meie külaskäigud
aitavad eluga edasi minna, kuni järgmise külaskäiguni.
Koivisto lastekodu on muutunud meie töö verstapostiks -
oleme teinud seal tööd juba viis aastat.
Käime seal, kuulutame evangeeliumi, korraldame lastelaagreid.
Viimane kord toimus neljas laager Koivisto lastele.
15-20 last tuleb 7-12 päevaks Kalvikisse suvelaagrisse.
Lastekodust lahkumise järel püüame hoida ühendust
ka kutsekoolides õppivate noortega ja toetada neid stardipakettidega.
Käime Karjala-reisidel mitmetes asutustes.
Kirvu narkomaanidekodust on saanud regulaarne külastusobjekt.
Kirvu asub Viiburist põhja pool.
Seal on võõrutusravil 10-15 meest ja umbes 5 naist.
Kodu on tegutsenud ca 10 aastat.
See töötab kristlikel põhimõtetel - seal ei kasutata ravimeid,
vaid usutakse palve ja Jumala Sõna jõusse.
Lisaks palvele ja piibliuurimisele, harivad nad maalappi;
neil on lehmi, lambaid, kitsi, kanu ja jäneseid.
Tänaseks saavad nad juba suurt saaki.
Looduskaunis koht, loomadega tegelemine
ja regulaarne päevarütm toovad paljude endiste narkomaanide ellu
turvatunnet ja sisukust.
Nende tööl on head tulemused - paljud mehed ja naised
on leidnud elule uue alguse ja tähenduse,
vabanenud alkoholist ja uimastitest.
Käime ka paljudes haiglates ja vanadekodudes.
Südamelähedane on Käkisalme Kaarlahti vanuritehaigla,
käime seal juba mitu aastat.
Viime sinna haiglavarustust, kõndimistoole, ratastoole
ja peame osakondades tihti ka lauluhetki,
et vanureid õnnistada.
Lisaks lastele jäävad vanurid tihti tähelepanuta.
Paljud Kaarlahti haigla vanureist on leitud varemeis korteritest.
Lapsed ja lapselapsed on jätnud nad haigete ja dementsetena,
ilma ravita maha ja läinud ise Peterburi või mujale
tööd otsima.
Venjoki on üks küladest, mida tihti külastame.
Sealgi pole mingisugust vaimset tegevust,
ükski teine organisatsioon seal evangeeliumi ei kuuluta
ega vii ka abi.
Seal ei tegutse ka õigeusu kirik.
Venjoel koguneb tihti suur hulk vanureid, lapsi ja teisi inimesi.
One Way teeb Venemaal koostööd paljude kogudustega.
Üks meie koostööpartnereid on Viiburi Kristlik Keskus.
Juba aastaid teeme tihedat koostööd Richard ja Judy Grout'iga;
oleme toetanud nende vaeste perede projekti
ning käinud nende klubides ja asutustes, mida nemad külastavad.
Kristlik keskus teeb Viiburis tähtsat tööd ka kirjanduse alal.
Kristlik kirjandus jõuab Venemaa ja Siberi vanglaisse ning mujalegi.
Venemaa on Soome naabermaa. Meil on üle 1000 km ühist piiri.
Usun, et Jumal on meid meelega kõrvuti asetanud.
Issand on meid Soomes viimastel aastakümnetel
palju õnnistanud.
Usun, et Jumal tahab kasutada Soomet ja soomlasi,
et viia evangeeliumiõnnistust idanaabritele.
Jumal avas mõnekümne aasta eest Venemaa evangeeliumile
ja see on siiani lahti.
Veel on võimalik minna ja kuulutada evangeeliumi
tohutult suures riigis, mis on mõneti Soomele väga lähedane,
kuid samas väga kauge.
Veel on võimalik minna ja viia evangeeliumi aladele,
kus seda pole veel kuuldud, nii Karjala maakitsusel kui Siberis.
Kasutagem seda võimalust ja mingem sisse lahtistest ustest,
mis Issand on meile avanud.
Nüüd saate õpetusosa.
Tapani Suonto jätkab eelmise nädala õpetust,
teemaks "Jumala ligiolu".
Jumala ligiolu meie elus on väga õrn asi.
Paljud meie meelest väärtusetud asjad võivad olla kõige tähtsamad.
Toon mõned näited.
Üks oluline asi meie eludes, kui tahame elada Jumala ligiolus,
on austus.
Piibel ütleb:
"Austage kõiki, armastage vendi, kartke Jumalat ja austage kuningat!"
Piibel käsib kõiki austada.
Peame austama nii heteroid kui homosid;
nii kaineid kui padujoodikuid. Nii ütleb Piibel.
Jumal on aastate kestel olnud võimsalt kohal
meie meeste- ja naistekodudes, kuna oleme austanud neid inimesi
kui Jumala loodud ainulaadseid inimesi,
kes on sattunud kuradi piinalõksu.
Seepärast oleme näinud kodudes nii palju imesid,
kuna Jumala ligiolu on muutnud nende inimeste saatust.
Moosese raamatus öeldakse:
"Ära rõhu võõrast ja ära tee temale häda,
sest te ise olete olnud võõrad Egiptusemaal!
Te ei tohi halvasti kohelda ühtegi lesknaist ega vaeslast!
Kui sa neid halvasti kohtled, nii et nad mind appi hüüavad,
siis ma kuulen tõesti nende hüüdu."
Maailm hüüab võõramaalastele: "Kao koju, moslem! Ära tule siia!"
Meie peame neile ütlema: "Jeesus armastab sind
ja tahab sind hädas aidata. Oleme sinu sõbrad.
Tule meie juurde ja räägime sulle uuest elust,
mille Jeesus Kristus võib sulle kinkida."
Kui tegutseme maailma kombel, ei koge me tõelist Jumala ligiolu.
Peame olema tõeliselt targad ja sellesse tõsiselt suhtuma.
Kui hakkasime maailma eri paigus orbude ja leskede eest hoolitsema,
pühendas Jumal end meie tööle täiesti uuel moel.
Ta kuuleb tänagi nende hüüdu ja õnnistab neid,
kes neid aitavad ja õnnistavad.
"Sa ei tohi needa Jumalat ja sajatada oma rahva vürsti!",
ütleb Piibel.
Olgu meie president kes tahes, peame teda õnnistama, mitte needma.
Peame õnnistama ja austama kõiki, siis on meie seas Jumala ligiolu.
Kui me sellesse tõsiselt ei suhtu, kuuleb Ta, läheb meist mööda
ja jääme õnnistusest ilma.
Jumala ligiolu kuulub ka vaimsete koosolekute juurde,
nagu tänagi kogesime.
Üks saladus selle juures on Jumala austamine.
Vahel ajavad inimesed koosoleku ajal niisama juttu
ega kuula kõnelejat ning imestavad siis,
miks koosolek nii igav oli; Issanda Vaimu polnudki kohal.
Kui austame Jumalat ja ootame Teda tõsise südamega,
kuulame, mida Ta tahab kogudusele rääkida,
siis sellisele kogudusele Jumal ilmutab ennast.
See on jumalasulaste jaoks vahel tõsine probleem.
Vaimsed konverentsid on vahel rasked, kui inimesed tulevad sinna
tuttavatega kohtuma.
See on tähtis üritus, kõigil on sõpradega lõbus,
kuid kui see muutub tähtsaimaks, võib Jumal mööda minna.
Minu kõige raskemad kogemused on vaimsed kontserdid,
kui inimesed tulevad kuulama head muusikat.
Järgneb kohustuslik vaimne osa ja rahvas ootab, et see lõppeks
ja algaks korralik rock'n'roll.
Peaks inimestele midagi ütlema ja keegi pole tulnud kuulama Jumalat
ei oota Issandat ega taha kuulda Tema kõnet.
See on kõneleja jaoks tõsine väljakutse.
Meil on olnud häid konsterte ja hea publik.
Olen rõõmus, et inimesed teadvustavad,
et kui koguneme, tuleme kohtuma elava Jumalaga.
Jätkakem samas vaimus.
Kord oli Reede Kristusele õhtu Temppeliaukio kirikus,
saal oli rahvast täis, käis võimas koosolek,
kui sisse astus ema väikse lapsega.
Laps oli õppinud mööda kirikut ringi jooksma.
Keset jutlust ronis ta kõneleja taha altarile,
ja kõik kartsid, millal ta sealt alla kukub,
ega kuulanud enam kõnelejat.
Lõpuks palusin emal sõbralikult lapse altarilt ära tuua.
Laste ligiolu ja normaalne väike häälitsemine ei riku koosolekut
ega aja Jumalat kirikust minema.
Piibel ütleb:
"Laske lapsed minu juurde tulla, ärge keelake neid!"
See ei tähenda, et laseme lastel kogu üritust terroriseerida.
Seegi on Jumala austamine, et üritusel säilitatakse kord,
nii et näljased inimesed suudavad kuulata,
mida Püha Vaim tahab rääkida.
Piibel räägib, kuidas Püha Vaim võib vahel muretseda.
Olen tihti mõelnud, mis see on ja kuidas sellesse suhtuda.
Jõudsin järeldusele, et Püha Vaim muretseb tihti
samamoodi nagu inimene.
Jumal on loonud meid oma näo järele, enda sarnaseks.
Samuti nagu inimene võib tunda meelehärmi ja muretseda,
võib seda ka Püha Vaim.
Kui käitume Jumala ja koguduse maailmas
inimeste suhtes lugupidavalt nagu kohtleme aupaklikult ka Jumalat,
oleme vägagi õigel teel.
Püha Vaim ei räägi oma saladusi, kui me ei vaevu kuulama.
Kus Jumalat igatsetakse, Teda oodatakse,
seal tahab Püha Vaim rääkida ja sinuga kohtuda.
Kui lähed üksi oma kambrisse ja januned südamest Jumala järgi,
võtab Jumal sind tõsiselt.
Seal on kindlasti Jumala ligiolu, ükskõik, mida sa tunned.
Jumal tahab rääkida sinuga, kuna Ta igatseb kohtuda inimestega,
kes Teda otsivad ja armastavad.
Jumala ligiolu juures on kaks olulist faktorit.
Üks neist on sõnakuulelikkus ja teine on positsioon.
Räägin lühidalt veel positsioonist.
Galaatlaste kirjas öeldakse:
"Aga kui aeg sai täis, läkitas Jumal oma Poja,
kes sündis naisest, sündis Seaduse alla,
lahti ostma seadusealuseid, et me saaksime pojaseisuse.
Et te olete aga pojad, siis on Jumal läkitanud
teie südamesse oma Poja Vaimu, kes hüüab: 'Abba! Isa!'"
Jumala ligiolu rajaneb sulle antud uuel positsioonil.
Jeesuses Kristuses tõsteti sind viha alt armu alla,
oled uus loodu, uuestisündinud Jumala laps.
Sind on viidud seaduse alt, kus elasid hirmus, lapse seisusse.
See tähendab, et sul on lapse õigused.
Sul on õigus elada oma elu Isa ligiolus.
Taevaisa osaleb oma lapse elus.
Ta ei ole kohal, et süüdistada ja kohut mõista,
vaid et toetada, nõu anda, õpetada, kinnitada
ja julgustada õigele teele.
Minu tänane kõne pole süüdistus, vaid armastava Isa nõuanne
ja õpetus oma Sõnas.
Ta on kohal meie elus ning õpetab ja nõustab meid.
Efesose kirjas öeldakse: "Ta äratas tema üles surnuist
ja pani istuma oma paremale käele taevas ...
Ta alistas tema jalge alla kõik ning pani tema kõigi asjade peaks
kogudusele, kes on tema ihu, tema täius, kes täidab kõik kõiges."
Ta on pannud Tema kõige peaks kogudusele.
Oleme Tema ihu ja Tema on selle ihu pea.
Külastasin kord Mankkaas alkohoolikute laagrit,
et vaadata, kuidas tolleaegne One Way Reede Kristusele tiim
teeb tööd padujoodikutega. Ma ei olnud seal kaua käinud.
Peatusime naistetiimiga laagri juures teeserval,
jäin vaatama, kuidas naised taskulampidega pimedasse suundusid.
Oli sügisene hilisõhtu, mets oli süsimust.
Ees ootas laager, kus oli 80 meest,
kellest paljud olid alkoholist hulluks läinud,
vägivaldsed, ja paljude meelest ohtlikud.
Kui vaatasin taskulampide välkudes pimedusse suunduvaid naisi,
mõistsin, et näen üht taevalist nägemust.
Tajusin, et Jumal on kohal.
Siin oli tegemist millegagi, mida inimene teha ei suuda.
Naised jätsid maha oma mugavad kodud,
kus oleks võinud olla tore saunaõhtu kohviga,
ja läksid iga reede pimedasse metsa kõigi ohtude keskele,
et rääkida Jeesusest Kristusest.
Mõistsin, et seda ei suuda keegi muu, kui elav Jumal.
Nägin taevalist pilti - Jeesus oli tol hetkel selles töös kohal.
Kogudus on Kristuse ihu.
Kui koguduseihu teeb oma tööd, on Jumal kohal ja käib meiega.
Tema ligiolu võib olla võimas ja vapustav,
kuid meile võib elu näida täiesti tavalise argipäevana.
See on Kristuse ihu ja sul on selles oma koht.
Ta on kohal kõiges, mida Tema ihu teeb,
sest Ta on selle ihu pea.
See on tänaseks kõik.
Kui sul ei õnnestunud saadet algusest peale näha,
siis täna öösel kell 3.00 ja homme kell 11.00 on kordussaade.
Aitäh vaatamast! Kohtumiseni järgmisel nädalal!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi